# Csongrád Város Polgármesterétől

Száma: FJL/157-6/2024

Előadó: Bajomi-Huszka Anita

## E L Ő T E R J E S Z T É S

**Csongrád Város Önkormányzata Képviselő-testületének**

**2024. február 28-i**

*Tárgy: „Élhető Települések”* (TOP\_Plusz-1.2.1-21) pályázat benyújtása – Belterületi csapadékvíz elvezető hálózat fejlesztése Csongrádon

**Tisztelt Képviselő-testület!**

Magyarország Kormánya pályázati felhívást tett közzé TOP\_Plusz-1.2.1-21 kódszámmal települési kékinfrastruktúra fejlesztésének megvalósítására vonatkozóan a megyében.

A felhívás 2.1.1 A pontja alapján a többségi önkormányzati és állami tulajdonban lévő települési csapadékvíz hálózatok fejlesztésére irányuló beruházások támogathatók.

* A pályázati felhívás célja a belterület klimatikus és fizikai védelmét szolgáló vízmegtartó és vízelvezető-hálózat fejlesztése, rekonstrukciója az integrált-csapadékvíz-gazdálkodás céljainak figyelembevételével és a településen tapasztalható klímaváltozás okozta negatív hatások mérséklésének elősegítésével. A tevékenységek kizárólag integrált módon, Integrált Települési Vízgazdálkodási Tervhez (ITVT) illeszkedve támogathatók, amelyek készítése jelen felhívás keretében elszámolható, az illeszkedés igazolása legkésőbb az 2. mérföldkő benyújtásáig szükséges.
* Csongrádon a projekt részeként a I. ütemben az „A” jelű vízgyűjtőhöz tartozó utcák közül a Templom utca, Zöldkert utca, Réti János utca, Szűk utca csapadékvíz elvezető hálózat korszerűsítése valósul meg.
* Későbbi II. ütemben kerül felújításra a:

- szintén „A” jelű vízgyűjtőhöz tartozó Halpiac utca;

- a „B” jelű vízgyűjtő területéhez tartozó Kis-Tisza u. északi része (4972, 4970 hrsz.), a Hársfa utca Nefelejcs utcáig tartó szakasza (5614 hrsz.), továbbá a 4929/1, 4929/2, 4928/1, 4931, 4927 hrsz. területén található meglévő régi csatornák és árok.;

- a „C” vízgyűjtőhöz tartozó Kis-Tisza utca déli része (4924 hrsz.), Hegyi Antal utca (5062 hrsz.).

A pályázat forrását az Európai Regionális Alap (ERFA) és Magyarország költségvetése társfinanszírozásban biztosítja.

A pályázat formája vissza nem térítendő támogatás.

A pályázat fenntartási ideje: 5 év

A pályázat benyújtásának határideje: 2024.02.02.-2024.03.07.

Támogatási intenzitás mértéke: 100%

A pályázat tervezett teljes költségvetése: bruttó 183.000.000 Ft

A projekt címe: Belterületi csapadékvíz elvezető hálózat fejlesztése Csongrádon



Javaslom a fentiek alapján a pályázati programban való részvételt, a 100%-os intenzitású támogatás lehetőséget biztosítana az belterületi csapadékvíz elvezető hálózat fejlesztésére melyre az önkormányzatnak saját forrásból keretei nincsenek.

Kérem Tisztelt Képviselő-testületet az előterjesztés megvitatására, és a határozati javaslat elfogadására.

## HATÁROZATI JAVASLAT

A Képviselő-testület megtárgyalta*: „*Élhető települések *”* (TOP\_Plusz-1.2.1-21) pályázat benyújtása – . Belterületi csapadékvíz elvezető hálózat fejlesztése Csongrádon

című előterjesztéstés az alábbi határozatot hozza:

1. A Képviselő-testület a csongrádi belterületi csapadékvíz hálózat fejlesztéséhez kapcsolódó TOP\_Plusz-1.2.1-21 számú pályázat benyújtását jóváhagyja.
2. A Képviselő-testület felhatalmazza a Polgármestert a pályázat benyújtására.

Határidő: 2024. március 07.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2024. február 23.

 Bedő Tamás

 polgármester